Kan min virksomhed få skattefradrag, når den støtter UNICEF?
Når der indgår et element af modydelse (fx markedsføring) i forbindelse med et sponsorat, har virksomheden som hovedregel fradrag for hele beløbet som driftsudgift.
Det er op til virksomheden selv at bedømme, eventuelt efter samråd med virksomhedens revisor, om beløbet kan fratrækkes som en driftsomkostning (fx reklameudgift). Jævnfør statsskattelovens § 6.
Når du støtter UNICEFs hjælpearbejde med en donation, er din virksomhed fradragsberettiget op til 17.700 kr. pr. år. Jfr. Ligningsloven § 8 A (2023 sats)
Vi indberetter indbetalte donation til SKAT på virksomhedens CVR-nr (hvis I oplyser jeres CVR nummer). Indberetning er en betingelse for fradrag.